open-index/open-wikipedia-markdown huggingface dataset:
Μοντέρ Γκορόμπ

δεξιά|μικρογραφία|220x220εσ|Στενή επάνω άποψη του Μοντέρ ΓκορόμπΤο **Μοντέρ Γκορόμπ** ή **Η Περηφάνια Μας** είναι γλυπτό που βρίσκεται μπροστά από το κτίριο της Βεγγαλικής Ακαδημίας στη Ντάκα του Μπαγκλαντές. Είναι αφιερωμένο στη μνήμη εκείνων που σκοτώθηκαν κατά τη διάρκεια των διαδηλώσεων του Βεγγαλικού Γλωσσικού Κινήματος το 1952, όταν διαδηλωτές που ζητούσαν την καθιέρωση της βεγγαλικής ως κρατική γλώσσα στο Ντομίνιον του Πακιστάν σφαγιάστηκαν από τη Πακιστανική Αστυνομία.

## Εγκαίνια
Ο Φαχρουντίν Αχμέτ, επικεφαλής της προσωρινής κυβέρνησης, εγκαινίασε το μνημείο την πρώτη μέρα του Φεβρουαρίου του 2007, κατά το άνοιγμα της Έκθεσης βιβλίου Εκουσέι.

## Δομή
Υπάρχουν πέντε προτομές των Αμπντούς Σαλάμ, Ραφίκ Ούντιν Αχμέντ, Αμπντούλ Τζαμπάρ, Σοφιούρ Ραχμάν και Αμπούλ Μπαρκάτ. Αυτά βρίσκονται πάνω σε μια βάση. Στο πίσω μέρος, υπάρχει ένας μακρύς τοίχος. Υπάρχουν τρία βήματα προς το πάνω μέρος του τοίχου. Οι δύο πλευρές του τοίχου και άλλα μέρη φτιαγμένα από τούβλα έχουν διακοσμηθεί με φωτογραφίες του γλωσσικού κινήματος του 1952.

## Χρηματοδότηση
Τα έξοδα για την κατασκευή του γλυπτού ήταν 1.3 εκατομμύρια τάκα (~20.000 ευρώ). Η GrameenPhone, μια εταιρεία τηλεπικοινωνιών που ανήκει στον όμιλο Γκραμίν, έδωσε 1 εκατ. τάκα ως χορηγία και τα υπόλοιπα χρήματα προήλθαν από πόρους της Βεγγαλικής Ακαδημίας.

## Γκαλερί

Αρχείο:মোদের গরব, সম্মুখ দৃশ্য.jpg|Μπροστινή όψη
Αρχείο:মোদের গরব, পেছনের দৃশ্য.jpg|Οπίσθια όψη


## Παραπομπές


Κατηγορία:Πολιτισμός του Μπανγκλαντές
Βαλεντίνος Τζέκας

Ο **Βαλεντίνος Τζέκας** (γεν. Λάρισα 1997) είναι Έλληνας προγραμματιστής και επιχειρηματίας, ο οποίος δραστηριοποιήθηκε στην ανάπτυξη εφαρμογών κοινωνικών δικτύων και πλέον στον τομέα της ηλεκτρονικής δημοσιογραφίας και Big Data. Την περίοδο κατά την οποία σπούδαζε ως πρωτοετής φοιτητής στο Τμήμα Εφαρμοσμένης Πληροφορικής του πανεπιστημίου Μακεδονίας, ανέπτυξε την πρώτη του εμπορική εφαρμογή με την επωνυμία *Near* -*Κοντά*, για περιβάλλον Android- η οποία χρησιμοποιούνταν για τον εντοπισμό σε χάρτη μεταξύ φίλων, οικείων προσώπων αλλά και αγνώστων σε κοντινές αποστάσεις, και μετέπειτα εξαγοράστηκε τον Μάιο του 2016 από αμερικανική εταιρεία. 

Έως το 2018 η πλέον πρόσφατη δραστηριοποίηση του ήταν η ανάπτυξη διαδικτυακής πλατφόρμας με την ονομασία *FightHoax* -*καταπολέμηση εξαπάτησης* σε ελεύθερη απόδοση- η οποία χρησιμοποιείται για την ανάλυση ειδησεογραφικών κειμένων και πηγών με σκοπό τον εντοπισμό ψευδών ειδήσεων, και παράλληλα προτείνει και συμπληρωματικά άρθρα προς διασταύρωση της είδησης, στα οποία συμπεριλαμβάνονται και άρθρα με αντίθετες τοποθετήσεις. Έως τον Νοέμβριο του 2018 η πλατφόρμα ήταν διαθέσιμη σε πιλοτικό στάδιο στην αγγλική γλώσσα μόνο. 

Η πλατφόρμα παρουσιάστηκε στις εγκαταστάσεις του Ευρωκοινοβουλίου στην Αθήνα κατά την διάρκεια συνέλευσης εργασίας σχετικά με την αντιμετώπιση των ψευδών ειδήσεων αλλά και επίσης στις εγκαταστάσεις του Ευρωκοινοβούλιου στις Βρυξέλλες. Ερωτώμενος σχετικά με την οικονομική κρίση στην Ελλάδα και πόσο εύκολα είναι κάποιος να ξεκινήσει την δική του επιχείρηση, επεσήμανε πως πέρα από την πολύ υψηλή φορολογία και γραφειοκρατία, το σημαντικότερο πρόβλημα είναι η επικρατούσα νοοτροπία και πως χρειάζεται αλλαγή της, έτσι ώστε η κρίση να χρησιμοποιηθεί ως ευκαιρία για να δημιουργηθεί κάτι νέο και εποικοδομητικό για όλους.

## Παραπομπές


## Εξωτερικοί σύνδεσμοι
* Ιστότοπος του FightHoax
*

Κατηγορία:Έλληνες προγραμματιστές
Κατηγορία:Έλληνες επιχειρηματίες
Διομήδης Σπινέλλης

Ο **Διομήδης Δ. Σπινέλλης** (γεν. 2 Φεβρουαρίου 1967, Αθήνα) είναι Έλληνας επιστήμονας ηλεκτρονικών υπολογιστών και τεχνολογικός συγγραφέας σχετικά με θέματα προγραμματισμού. Επίσης είναι καθηγητής και πρώην πρόεδρος του Τμήματος Διοικητικής Επιστήμης και Τεχνολογίας του Οικονομικού Πανεπιστημίου Αθηνών, ενώ κατά την περίοδο Νοεμβρίου 2009 - Οκτωβρίου 2011 διετέλεσε Γενικός Γραμματέας Πληροφοριακών Συστημάτων στο Υπουργείο Οικονομικών της Ελλάδας. Επίσης, έχει εκλεχθεί πρόεδρος του διοικητικού συμβουλίου της ΕΕΛ/ΛΑΚ για την περίοδο 2015-2019.

Απέκτησε το μεταπτυχιακό του στην μηχανική λογισμικού στο Ιμπίραλ Κόλετζ του Λονδίνου, και στο ίδιο πανεπιστήμιο απέκτησε και το διδακτορικό του στην επιστήμη υπολογιστών. Από το 2013 έχει καθήκοντα αρχισυντάκτη στα θέματα λογισμικού στο Ινστιτούτο Ηλεκτρολόγων και Ηλεκτρονικών Μηχανικών (ΙΕΕΕ), ενώ έχει συγγράψει μεγάλο αριθμό δημοσιεύσεων και άρθρων με την θεματολογία του να αφορά τις μεθόδους κατασκευής λογισμικού, λειτουργικό σύστημα FreeBSD, και γενικότερα τεχνολογίες ελεύθερου και ανοικτού λογισμικού.Τα βιβλία του με τίτλο *Ανάγνωση Κώδικα* (2005) και *Ποιότητα Κώδικα* (2008) εκδόθηκαν πρώτα στην αγγλική γλώσσα και μετέπειτα έγιναν διαθέσιμα στην ελληνική, ενώ ακολούθησαν και άλλα στην αγγλική γλώσσα όπως το *Beautiful Architecture* στο οποίο αναλύει την αρχιτεκτονική συστημάτων.

Σχετικά με το εγχείρημα της ελεύθερης διαδικτυακής εγκυκλοπαίδειας της Wikipedia, σε άρθρο του 2008 στην μηνιαία έκδοση του Communications of the ACM ο Σπινέλλης προέβαλε την παρουσία κόκκινων συνδέσμων (σύνδεσμοι προς θέματα για τα οποία δεν υπάρχει ακόμα λήμμα στην εγκυκλοπαίδεια) ως τον καθοριστικό παράγοντα της ανάπτυξης της εγκυκλοπαίδειας.

## Παραπομπές


## Εξωτερικοί σύνδεσμοι
* Επίσημος ιστότοπος

Κατηγορία:Έλληνες επιστήμονες υπολογιστών
Κατηγορία:Έλληνες προγραμματιστές
Κατηγορία:Έλληνες συγγραφείς του 21ου αιώνα
Παναγιώτα Τσαμπούρη

Η **Παναγιώτα Τσαμπούρη**, γεννημένη στις 8 Απριλίου 1981 στο Βόλο, είναι Ελληνίδα πρώην αθλήτρια και νυν προπονήτρια της καλαθοσφαίρισης. Διαθέτοντας ύψος 168 εκατοστά, αγωνιζόταν ως Point Guard και Shooting Guard. Διακρινόταν για την έφεσή της στα τρίποντα, κατέχοντας το σχετικό ρεκόρ σκοραρίσματος σε έναν αγώνα. 

Ξεκίνησε την ενασχόλησή της με το άθλημα από την Τετάρτη Δημοτικού με την παρότρυνση του Χρήστου Αθανασιάδη, τότε προπονητή της γυναικείας ομάδας του Ολυμπιακού Βόλου.

Αποτελεί την πρώτη παίκτρια που ξεπέρασε τα 75 τρίποντα στην Α2 Εθνική Κατηγορία σε συγκεκριμένη αγωνιστική περίοδο.

Από το 2019 εντάχθηκε στην ομάδα Άρη Θεσσαλονίκης, αρχικά ως παίκτρια και κατόπιν ως προπονήτρια στα τμήματα υποδομής. Τον Αύγουστο του 2023 μετακόμισε στην Αθήνα, προκειμένου να εργαστεί στον Κρόνο Αγίου Δημητρίου ως βοηθός της Νένας Νικολαΐδου στο Πρωτάθλημα της Α2 Εθνικής Κατηγορίας. 

Όσο ακόμη ήταν εν ενεργεία καλαθοσφαιρίστρια, έχει εργαστεί επίσης στις ακαδημίες του Παναθλητικού Συκεών, Ηρακλή Θεσσαλονίκης, Νίκης Λευκάδας και Μαντουλίδη.

## Παραπομπές


## Εξωτερικοί σύνδεσμοι
* Παναγιώτα Τσαμπούρη, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).
* Panagiota Tsambouri, στατιστικά στον επίσημο ιστότοπο της FIBA. 
* Panagiota Tsambouri, στατιστικά στον ιστότοπο EuroBasket.com. 

Κατηγορία:Ελληνίδες αθλήτριες της καλαθοσφαίρισης
Κατηγορία:Έλληνες προπονητές καλαθοσφαίρισης
Κατηγορία:Πόιντ γκαρντ
Κατηγορία:Σούτινγκ γκαρντ
Κατηγορία:Καλαθοσφαιρίστριες της εθνικής Ελλάδος νεανίδων
Κατηγορία:Καλαθοσφαιρίστριες της εθνικής Ελλάδος κορασίδων
Κατηγορία:Καλαθοσφαιρίστριες Ολυμπιακού Βόλου
Κατηγορία:Καλαθοσφαιρίστριες Απόλλωνα Καλαμαριάς
Κατηγορία:Καλαθοσφαιρίστριες Θερμαϊκού Θέρμης
Κατηγορία:Καλαθοσφαιρίστριες Ηρακλή Θεσσαλονίκης
Κατηγορία:Καλαθοσφαιρίστριες Παναθλητικού Συκεών (Σ.Φ.)
Κατηγορία:Καλαθοσφαιρίστριες Παναθλητικού Συκεών (Α.Ε.)
Κατηγορία:Καλαθοσφαιρίστριες Νίκης Λευκάδας
Κατηγορία:Καλαθοσφαιρίστριες Πυλαίας
Κατηγορία:Καλαθοσφαιρίστριες Άρη Θεσσαλονίκης
Κατηγορία:Προπονητές καλαθοσφαίρισης Άρη Θεσσαλονίκης
Γλώσσα Αχάν

Η **γλώσσα Αχάν** (ISO 639-3: *ahn*, Ethnologue: *ahn*, Glottolog: *ahan1244*) κατατάσσεται στις γλώσσες Βόλτα-Νίγηρα με χρήση στην πολιτεία Όντο της νοτιοκεντρικής Νιγηρίας. Χρησιμοποιείται από 300 ομιλητές σύμφωνα με την απογραφή του 2000, και μοιράζεται πολλά κοινά στοιχεία με την γλώσσα Αγιέρε.

## Παραπομπές


## Εξωτερικοί σύνδεσμοι
* 
* 

Κατηγορία:Γλώσσες της Νιγηρίας
Κατηγορία:Νιγηροκονγκολεζικές γλώσσες
Δέσποινα Θεοδωρομανωλάκη

Η **Δέσποινα Θεοδωρομανωλάκη**, γεννημένη στις 23 Δεκεμβρίου 1991 στο Ηράκλειο, είναι Ελληνίδα αθλήτρια της καλαθοσφαίρισης. Διαθέτοντας ύψος 180 εκατοστά, αγωνίζεται ως Shooting Guard και Small Forward. Από το Σεπτέμβριο του 2024 ανήκει στο δυναμικό της Αγίας Παρασκευής. Έχει αγωνιστεί σε ηλικιακά κλιμάκια των αναπτυξιακών εθνικών ομάδων της Ελλάδας, ενώ από το 2021 καλείται στην Εθνική Ελλάδας Γυναικών 3×3.

## Στατιστικά διεθνών διοργανώσεων
*Τελευταία ενημέρωση*: *24 Ιουλίου 2025*

### Διοργανώσεις νέων με την Εθνική Ελλάδος
Σύμφωνα με το αρχείο της FIBA, η Θεοδωρομανωλάκη παρουσίασε τις ακόλουθες επιδόσεις σε διεθνείς νεανικές διοργανώσεις: 

#### Διασυλλογικές διοργανώσεις
Σύμφωνα με το αρχείο της FIBA, η Θεοδωρομανωλάκη παρουσίασε τις ακόλουθες επιδόσεις σε διεθνείς διασυλλογικές διοργανώσεις: 

## Παραπομπές


## Εξωτερικοί σύνδεσμοι
* Δέσποινα Θεοδωρομανωλάκη, συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης.
* Despoina Theodoromanolaki, στατιστικά στον επίσημο ιστότοπο της FIBA. 
* Despoina Theodoromanolaki, στατιστικά στον επίσημο ιστότοπο της FIBA για τα Πρωταθλήματα 3x3. 
* Despoina Theodoromanolakii, στατιστικά στον ιστότοπο EuroBasket.com. 
* Despoina Theodoromanolakii, στατιστικά στον ιστότοπο ProBallers.com. 
* Despoina Theodoromanolaki, στατιστικά στον ιστότοπο FlashScore.com. 
* Despoina Theodoromanolaki, στατιστικά στον ιστότοπο SofaScore.com. 
* 
* 

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας Κ18
Κατηγορία:Καλαθοσφαιρίστριες Εθνικής Ελλάδας Κ16
Κατηγορία:Καλαθοσφαιρίστριες Εθνικής Ελλάδας 3x3 Open
Κατηγορία:Καλαθοσφαιρίστριες Αρκαδίου
Κατηγορία:Καλαθοσφαιρίστριες Πανιωνίου
Κατηγορία:Καλαθοσφαιρίστριες Παλαιού Φαλήρου
Κατηγορία:Καλαθοσφαιρίστριες Εύνικου
Κατηγορία:Καλαθοσφαιρίστριες Ε.Φ.Α.Ο. Ζωγράφου
Κατηγορία:Καλαθοσφαιρίστριες Ελευθερίας Μοσχάτου
Κατηγορία:Καλαθοσφαιρίστριες Παναθηναϊκού
Κατηγορία:Καλαθοσφαιρίστριες Αγίας Παρασκευής
Κατηγορία:Σούτινγκ γκαρντ
Κατηγορία:Σμολ φόργουορντ
Ισοδύναμο βάρος

Το **ισοδύναμο βάρος** (επίσης γνωστό ως ισοδύναμο γραμμαρίου) είναι η μάζα ενός ισοδυνάμου, δηλαδή η μάζα μιας δεδομένης ουσίας η οποία θα συνδυαστεί ή θα μετατοπίσει μια καθορισμένη ποσότητα άλλης ουσίας. Το ισοδύναμο βάρος ενός στοιχείου είναι η μάζα που συνδυάζει ή εκτοπίζει 1.008 γραμμάρια υδρογόνου ή 8.0 γραμμάρια οξυγόνου ή 35.5 γραμμάρια χλωρίνης.

Για τις αντιδράσεις οξέος-βάσης, το ισοδύναμο βάρος ενός οξέος ή βάσης είναι η μάζα που προμηθεύει ή αντιδρά με ένα γραμμομόριο κατιόντων υδρογόνου (Η+). Για τις αντιδράσεις οξειδοαναγωγής, το ισοδύναμο βάρος κάθε αντιδραστή προμηθεύεται ή αντιδρά με ένα γραμμομόριο ηλεκτρονίων (e-) σε οξειδοαναγωγική αντίδραση.

Το ισοδύναμο βάρος έχει τις διαστάσεις και τις μονάδες της μάζας, σε αντίθεση με το ατομικό βάρος, το οποίο είναι αδιάστατο. Τα ισοδύναμα βάρη καθορίστηκαν αρχικά με πειράματα, αλλά (εφόσον χρησιμοποιούνται ακόμα) τώρα προέρχονται από μοριακές μάζες. Επιπροσθέτως, το ισοδύναμο βάρος μιας ένωσης μπορεί να υπολογιστεί διαιρώντας το μοριακό βάρος με τον αριθμό των θετικών ή αρνητικών ηλεκτρικών φορτίων που προκύπτουν από τη διάλυση της ένωσης.

## Παραπομπές


Κατηγορία:Στοιχειομετρία
Κατάλογος μοναρχών του Αρμενικού βασιλείου της Κιλικίας

thumb|right|250px|Το Αρμενικό βασίλειο της Κιλικίας και οι γύρω περιοχές
Το Αρμενικό Βασίλειο της Κιλικίας ήταν βασίλειο στη νότια Μικρά Ασία, δημιουργήθηκε τον Μεσαίωνα από Αρμένιους φυγάδες μετά την επιδρομή των Σελτζούκων στην Αρμενία. Κυβερνήθηκε από τον Οίκο των Ρουπενιδών παρακλάδι της μεγάλης οικογένειας των Βαγρατιδών, που κατείχαν πολλά χρόνια τους θρόνους της Γεωργίας και της Αρμενίας. Οι Ρουπενίδες ήταν αρχικά τοπικοί πρίγκιπες με πρώτο τον Ρουπέν Α΄ της Αρμενίας (1080) αλλά οι Λατίνοι λόγω των στενών σχέσεων μεταξύ τους στην Α΄ Σταυροφορία τους προήγαγαν σε βασίλειο. Ο Λέων Α΄ της Αρμενίας ήταν ο πρώτος βασιλιάς που αναγνωρίστηκε από την Αγία Ρωμαϊκή Αυτοκρατορία (1198).

Η δυναστεία των Ρουπενιδών κυβέρνησε το Αρμενικό Βασίλειο της Κιλικίας μέχρι τον θάνατο της τελευταίας βασίλισσας Ισαβέλλας της Αρμενίας, τη διαδέχθηκε ο σύζυγος της Χετούμ Α΄ της Αρμενίας που ήταν ο ιδρυτής του κλάδου των Χετουμιδών. Μετά τον θάνατο του τελευταίου Χετουμίδη βασιλιά Λέων Ε΄ της Αρμενίας (1341) διάδοχος του εξελέγη ο ξάδελφος του Κωνσταντίνος Δ΄ της Αρμενίας τρίτος γιος του Αμαλρίκ, κύριου της Τύρου από τον Οίκο των Πουατιέ - Λουζινιάν. Οι Μαμελούκοι κατέλαβαν το βασίλειο από τον τελευταίο βασιλιά των Πουατιέ - Λουζινιάν Λέων ΣΤ΄ της Αρμενίας (1375), από τότε οι βασιλείς έγιναν τιτλούχοι. Ο Λέων ΣΤ΄ πέθανε χωρίς απογόνους (1393) και οι τίτλοι πέρασαν στον ξάδελφο του Ιάκωβο Α΄ της Κύπρου με αποτέλεσμα οι βασιλείς της Κύπρου να γίνουν τιτλούχοι βασιλείς της Αρμενικής Κιλικίας. Η Καρλόττα της Κύπρου παραχώρησε τον τίτλο στον Οίκο της Σαβοΐας (1485), ο τίτλος σταμάτησε να υπάρχει μετά το 1861.

## Πρίγκιπες του Αρμενικού Βασιλείου της Κιλικίας
### [[Οίκος των Ρουπενιδών]]

## Βασιλείς του Αρμενικού Βασιλείου της Κιλικίας
### [[Οίκος των Ρουπενιδών]]

### [[Οίκος των Χετουμιδών]]

### [[Οίκος του Πουατιέ|Οίκος των Πουατιέ - Ανζού]]

### [[Οίκος των Χετουμιδών]]

### [[Οίκος του Πουατιέ|Οίκος των Πουατιέ - Ανζού]]

### [[Οίκος του Πουατιέ|Οίκος των Πουατιέ - Ανζού (τιτλούχοι)]]

Ο τίτλος πέρασε στον κλάδο των Λουζινιάν της Κωνσταντινούπολης και κατέληξε στη Ρωσία. Ο τίτλος αμφισβητήθηκε από τον Οίκο της Σαβοΐας και τον Οίκος ντε Μπριέν με τους Ούγο του Μπριέν και Ιωάννη του Μπριέν.

## Παραπομπές


## Πηγές
* Boase, T. S. R. (1978). The Cilician Kingdom of Armenia. Edinburgh: Scottish Academic Press. 
*Mutafian, Claude (2001). Le Royaume Arménien de Cilicie. Paris: CNRS Editions. 
*Histoire des Princes de Lusignan, Anciens Rois de Jérusalem, de la Petite Arménie et de Chypre, St. Petersbourg: Soikine, 1903.

Κατηγορία:Μονάρχες του Αρμενικού βασιλείου της Κιλικίας
Δημαρχείο Καβάλας

Το μέγαρο όπου στεγάζεται σήμερα το  **Δημαρχείο Καβάλας** χτίστηκε τη δεκαετία του 1890 με αρχικό ιδιοκτήτη τον Ούγγρο καπνέμπορο Πιερ Έρτζοχ. Χρησιμοποιήθηκε τόσο ως κατοικία όσο και ως επαγγελματική έδρα. Αποτελεί ένα από τα πιο εντυπωσιακά κτίσματα της πόλης, με μια μοναδική αρχιτεκτονική γραμμή που παραπέμπει σε μικρογραφία ουγγρικού πύργου.

Η αρχιτεκτονική του επηρεάζεται από ουγγρικούς πύργους με νεογοτθικά στοιχεία. Έχει έντονα ρομαντικά στοιχεία παλαιών μεσαιωνικών πύργων, γοτθικά τόξα στους πυργίσκους και στα μπαλκόνια, δύο βενετικές γοτθικές αψίδες εκατέρωθεν της πύλης, δακρυρροή πάνω από τα παράθυρα (dripstone) καθώς και προεκτεινόμενο παράθυρο (oriel window), καθαρό δείγμα γοτθικής αναγέννησης.   Ιδιαίτερες είναι οι έξι στη θέση προσόψεις στις οποίες υπάρχουν διακοσμητικά οικόσημα ενώ πάνω από τα μπαλκονάκια διακρίνονται πράσινοι σταυροί. Από το 1937 το κτίριο στεγάζει το Δημαρχείο του Δήμου Καβάλας.
## Μέγαρο Βιξ
thumb|left|Στα δεξιά διακρίνεται το μέγαρο Βιξ
Δεξιά μπορούμε να διακρίνουμε το Μέγαρο Βιξ. Το Μέγαρο Βιξ οικοδομήθηκε το 1908 με νεογοτθικά στοιχεία όπως και το δημαρχείο. Το κτίριο ανήκε στον Ούγγρο βαρώνο Αδόλφο δε Ζολνάι Βιξ, ανώτατο στέλεχος των επιχειρήσεων του Έρτζοχ. Το κτίριο αγοράστηκε το 1926 από αμερικανική καπνεμπορική εταιρεία και αργότερα πέρασε στα χέρια της Gien Tobacco Company. Σήμερα στεγάζει τις Τεχνικές Υπηρεσίες του Δήμου Καβάλας.

## Παραπομπές


## Εξωτερικοί σύνδεσμοι
*

Καβαλας
Δημαρχειο

Κατηγορία:Διατηρητέα κτίρια στην Ελλάδα
Μονή Λαζαριστών Καβάλας

αριστερά|μικρογραφία|Μονή Λαζαριστών
Η **Μονή Λαζαριστών** κτίστηκε ως αναπόσπαστο μέλος του συγκροτήματος του Βιξ χάρη στην παρουσία του καθολικού Ιερέα Ετιέν Ζουγκλά. Στις 13 Οκτωβρίου 1899 τοποθετήθηκε ο θεμέλιος λίθος για την ανέγερση της Μονής που ολοκληρώθηκε στις 30 Ιουλίου 1900. Το 1916 χρησιμοποιήθηκε ως Γαλλικό Προξενείο. Ο πρώτος ιερωμένος πρόξενος της Γαλλίας υπήρξε ο Ετιέν Ζουλά και ο τελευταίος ο Εδμόνδος Βουτσίνος. Το κτίσμα έχει μεικτά αρχιτεκτονικά στοιχεία οθωμανικής νεοκλασικής επίδρασης. Στον προαύλιο χώρο της Μονής υπάρχει δεσπόζει το άγαλμα της Παναγίας του Ροδαρίου μέσα σε πέτρινη κόγχη. Στην κεντρική είσοδο που οδηγεί υψώνεται το άγαλμα του ιδρυτή του Τάγματος των Λαζαριστών του Αγίου Βικέντιου. Ο διάδρομος του δεύτερου ορόφου της Μονής που οδηγεί στους κοιτώνες των μοναχών και στη βιβλιοθήκη. Το Άγιο Βήμα στα αριστερά του κυρίως Ναού όπου υπάρχει η εικόνα της Αγίας Λυδίας  της Φιλιππισίας. Στα δεξιά του κυρίως Ναού βρίσκεται ένα ακόμα Άγιο Βήμα στην Αγία Τράπεζα του οποίου φυλάσσεται το αρτοφόριο ενώ υπάρχει και το άγαλμα του Ιωσήφ με τον μικρό Ιησού στην αγκαλιά. Εντυπωσιακά όμως είναι και τα δυο άλλα αγάλματα που βρίσκονται εντός του Ναού αυτό της Αγίας Θηρεσίας και του Αρχαγγέλου Γαβριήλ. Επίσκοπος είναι ο καθολικός επίσκοπος Κερκύρας Ιωάννης Σπιτέρης. 

Κατηγορία:Καβάλα
Αντώνυμο

Στη λεξική σημασιολογία, τα αντώνυμα είναι λέξεις που βρίσκονται σε μια εγγενώς ασύμβατη δυαδική σχέση, όπως τα αντίθετα ζεύγη του μεγάλος: μικρός, μακρός. Η έννοια της ασυμβατότητας εδώ αναφέρεται στο γεγονός ότι σε μία λέξη σε ένα αντίθετο ζεύγος συνεπάγεται ότι δεν είναι μέλος του άλλου ζεύγους. Για παράδειγμα, κάτι που είναι μακρό συνεπάγεται ότι δεν είναι μικρό. Αναφέρεται ως «δυαδική» σχέση επειδή υπάρχουν δύο μέλη σε ένα σύνολο αντιθέτων. Η σχέση μεταξύ των αντιθέτων είναι γνωστή ως αντώνυμο.

Ο όρος **αντώνυμο** θεωρείται συνήθως συνώνυμος με το αντίθετο, αλλά το αντώνυμο έχει και άλλες πιο περιορισμένες έννοιες. Τα αντώνυμα με διαβαθμίσεις (ή βαθμούς) είναι ζεύγη λέξεων των οποίων οι έννοιες είναι αντίθετες και που βρίσκονται σε συνεχές φάσμα (ζεστό, κρύο). Τα συμπληρωματικά αντώνυμα είναι ζεύγη λέξεων των οποίων οι έννοιες είναι αντίθετες αλλά δεν βρίσκονται σε συνεχές φάσμα (ώθηση, έλξη). Τα αναλογικά αντώνυμα είναι ζεύγη λέξεων όπου το αντίθετο έχει νόημα μόνο στο πλαίσιο της σχέσης μεταξύ των δύο εννοιών (δάσκαλος, μαθητής). Αυτές οι πιο περιορισμένες έννοιες μπορεί να μην ισχύουν σε όλα τα ακαδημαϊκά πλαίσια, με τον Λάιονς (1968, 1977) να ορίζει το αντώνυμο ως διαβαθμισμένο αντώνυμο.

## Παραπομπές


Κατηγορία:Λεξικολογία
Κατηγορία:Τύποι λέξεων
Κατηγορία:Διχοτομίες
Σπιν Γκαρ

thumb|352x352px|right|Άποψη του Σπιν Γκαρ.
Το **Σπιν Γκαρ** (παστού: سپين غر), «λευκό βουνό», γνωστό και ως **Σαφέντ Κοχ** (περσικά/ουρντού: ), ή **Ινδικός Καύκασος** μέχρι τον 19ο αιώνα, αλλά και **οροσειρά Μόργκα**, είναι οροσειρά στο ανατολικό Αφγανιστάν, η οποία εκτείνεται στο Χαϊμπέρ Παχτούνκουα του Πακιστάν. Βρίσκεται ανατολικά του «Ντρα Χεμπάρ». Η υψηλότερη κορυφή του, το όρος Σικαράμ, έχει υψόμετρο 4.761 μέτρων από την επιφάνεια της θάλασσας. Ο ποταμός Καμπούλ περνά από μία στενή κοιλάδα ανάμεσα από το Σπιν Γκαρ και κυλά ανατολικά προς τον Ινδό ποταμό. Η οροσειρά συνδέεται άμεσα με το Σαντούρ Τοπ, παρακλάδι του συστήματος του Χίντου Κους.

Το πέρασμα Χαϊμπέρ βρίσκεται επί της οροσειράς αυτής. Το δεύτερο πέρασμα, κοντά στο όρος Σικαράμ, ονομάζεται Πιεβάρ-Κοτάλ, και συνδέει την πόλη Παρατσινάρ με την κοιλάδα Αρυόμπ της Πακτιά στο Αφγανιστάν. Από την υψηλότερη κορυφή του όρους Σικαράμ (Σικαράμ Σαρ) προς ανατολικά, περνά βόρεια του Πιεβάρ, του Αλιζάι, του Ταρί Μανγκάλ, του Χεβάς, του Σιλαβζάν, του Λουκμάν Χελ, του Μαϊκάι, του ξενώνα Τσάπρι, του Ζεράν, του Παρατσαμκάνι και του Άνω Χαϊμπέρ. Οι πλησιέστερες πόλεις στο Σπιν Γκαρ είναι η Τζαλαλαμπάντ στα βόρεια, η Γκαρντέζ στα δυτικά και οι Παρατσινάρ και Χοστ νότια.

Πάνω από τις σχεδόν άγονες πλαγιές, αναπτύχθηκαν δάση πεύκων και κέδρων στην κύρια οροσειρά, αλλά οι καταστροφές κατά τη διάρκεια του εμφυλίου πολέμου του Αφγανιστάν μείωσαν τις πηγές ξυλείας. Οι κοιλάδες υποστηρίζουν ακόμη κάποιου είδους γεωργία.

Σύμφωνα με τις στρατιωτικές αρχές των ΗΠΑ, πολλοί μαχητές της Αλ Κάιντα, συμπεριλαμβανομένου του Οσάμα Μπιν Λάντεν, διέσχισαν το Σπιν Γκαρ για να δραπετεύσουν στο Πακιστάν κατά την επίθεση του Τόρα Μπόρα το 2001. Μετά το 2004, η οροσειρά του Σπιν Γκαρ ήταν κεντρικό σημείο και χώρος διεξαγωγής πολλών μαχών που διεξάγονταν μεταξύ των αλλοδαπών μαχητών της Αλ Κάιντα και της κοινής Διοίκησης του πακιστανικού στρατού, με τον τελευταίο να προσπαθεί να αποτρέψει την εισβολή ξένων μαχητών στο Πακιστάν.

## Παραπομπές


Κατηγορία:Οροσειρές του Αφγανιστάν
Κατηγορία:Οροσειρές του Πακιστάν
Μίμενσινγκ (αποσαφήνιση)

Ο όρος **Μίμενσινγκ** μπορεί να αναφέρεται στα παρακάτω:

* Μίμενσινγκ, πόλη του Μπανγκλαντές
* Επαρχία Μίμενσινγκ, επαρχία του Μπανγκλαντές
* Διαίρεση Μίμενσινγκ, διαίρεση του Μπανγκλαντές
Γαβριήλ Γκρέγκο

Ο **Γαβριήλ Γκρέγκο** (αγγλικά: *Gabriel Grego*, 30 Αυγούστου 1972)είναι Αμερικανός μεγιστάνας, επενδυτής και φιλάνθρωπος με καταγωγή από την Νέα Υόρκη. Θεωρείται ως ένας από τους πλέον επιτυχημένους επενδυτές στον κόσμο και είναι ο προεδρεύων o γενικός διευθυντής εταιρείας διαχείρισης μετοχών Quintessential Capital Management Fund (QCM).

## Παραπομπές


Κατηγορία:Αμερικανοί επιχειρηματίες
Γλώσσα Φέμπε

Η **γλώσσα Φέμπε** (ISO 639-3: *agl*, Ethnologue: *agl*, Glottolog: *femb1238*), γνωστή επίσης ως **Αγκάλα** ή **Σινάλε**, κατατάσσεται στις γλώσσες Στρίκλαντ και ομιλείται στην περιοχή των πεδιάδων ανατολικά του ποταμού Στρίκλαντ στην κεντροδυτική Παπούα Νέα Γουινέα. Χρησιμοποιούνταν από 350 ομιλητές σύμφωνα με την απογραφή του 1986, και για την γραφή της χρησιμοποιείται η λατινική γραφή. Διαθέτει σημαντικές ομοιότητες με τις γλώσσες Οντούντι και Κονάι. Η γλώσσα απειλείται με εξαφάνιση, και έχει παρατηρηθεί γλωσσική μετατόπιση προς την Κονάι, λόγω εσωτερικών μετακινήσεων πληθυσμών και λόγω εργασιών εξόρυξης πετρελαίου στην περιοχή.

## Παραπομπές


## Εξωτερικοί σύνδεσμοι
* 
* 

Φ
Μπερτσιά Αρκαδίας

Η **Μπερτσιά ** είναι πεδινός οικισμός στην Πελοπόννησο και την Περιφερειακή Ενότητα Αρκαδίας.

## Γεωγραφικά - ιστορικά στοιχεία
Η Μπερτσιά βρίσκεται βορειοδυτικά από την Τρίπολη, στις δυτικές όχθες του ποταμού Λάδωνα σε υψόμετρο 160 μέτρα. Δίπλα από το χωριό διέρχεται η Εθνική οδός Τρίπολης-Βυτίνας-Ολυμπίας ενώ απέχει από την Τρίπολη 99 χλμ. Η πρόσβαση στο χωριό είναι εύκολη και το οδικό δίκτυο βρίσκεται σε άριστη κατάσταση. Το χωριό διαθέτει πέτρινη παλιά βρύση (Τουρκόβρυση), ενώ υπάρχουν και αιωνόβια πλατάνια. Στο χωριό λειτουργεί και ψητοπωλείο.

Οι κάτοικοι ασχολούνται με την κτηνοτροφία, τη γεωργία, τη μελισσοκομία και την ελαιοκομία. Ο ιερός ναός του χωριού είναι ο Άγιος Γεώργιος. Δίπλα από το κοιμητήριο του ναού υπάρχουν τμήματα του παλαιού ναού από την εποχή της Τουρκοκρατίας, ενώ στην αρχαία εποχή υπήρχε και ένας ναός αφιερωμένος στον Θεό Ασκληπιό και το μνήμα της Τρυγόνος. Σύμφωνα με τον Παυσανία στα Αρκαδικά στο 25.11-12, απέναντι από την συμβολή του ποταμού Τουθόα με τον Λάδωνα βρίσκεται ο ναός του Ασκληπιού Παίδος. Τα αγάλματα που έχουν βρεθεί στο χωριό φυλάσσονται στο αρχαιολογικό μουσείο της Ολυμπίας.

### Πληθυσμός

Ως ξεχωριστός οικισμός αναφέρεται επίσημα για πρώτη φορά το 1961 να απογράφεται στην τότε κοινότητα Νεοχωρίου.

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Κατηγορία:Δήμος Τροπαίων
Έπαυλη του Δομιτιανού

Η **Βίλα του Δομιτιανού**, γνωστή ως Albanum Domitiani ή Albanum Caesari στα λατινικά, ήταν μεγάλη και πολυτελή Ρωμαϊκή έπαυλη ή παλάτι, το οποίο χτίστηκε από τον Αυτοκράτορα Τίτο Φλάβιο Δομιτιανό (βασίλεψε το 81 - 96 μ.Χ.). Βρίσκεται 20&#x20;χλμ. έξω από τη Ρώμη, στους λόφους Άλμπαν, στην αρχαία Άγκερ Αλμπάνους (από τη θρυλική λατινική πόλη Άλμπα Λόνγκα).

Σήμερα τα ερείπια της βίλλας βρίσκονται κυρίως μέσα στο κτήμα των Ποντιφικών Βιλλών του Καστέλ Γκαντόλφο, ενώ τα υπόλοιπα ερείπια βρίσκονται στο Καστέλ Γκαντόλφο και το Αλμπάνο Λαζιάλε. Οι κήποι της Βίλας Μπαρμπερίνι είναι ανοιχτοί για τους επισκέπτες.
## Παραπομπές


## Άλλες παραπομπές

* ALBANUM AND THE VILLAS OF DOMITIAN;Robin DARWALL-SMITH;Pallas No. 40, Les annêes Domitien: Presses Universitaires du Midi, https://www.jstor.org/stable/43660537

Κατηγορία:Ρωμαϊκές επαύλεις στην Ιταλία
Κατηγορία:Άλμπα Λόνγκα
Ναρβάλ

Το **ναρβάλ** ή **φάλαινα μονόκερος** ή **μονόδοντας μονόκερος** (και **μονόδων μονόκερως**) (λατ.: *Monodon monoceros*), είναι θαλάσσιο θηλαστικό που ανήκει στην οικογένεια Μονοδοντίδες και στην τάξη των κητωδών. 

Το ναρβάλ είναι μεσαίου μεγέθους κερασφόρος φάλαινα που ζει στις θάλασσες της αρκτικής ζώνης. Το επιστημονικό του όνομα προέρχεται από τον χαρακτηριστικό μακρύ και μυτερό χαυλιόδοντα του αρσενικού, που εκτείνεται από την άνω γνάθο και προς τα εμπρός, κατά τον άξονα του σώματός του, σαν κέρατο. Το μήκος του χαυλιόδοντα φτάνει μέχρι και 2,5 μέτρα και είναι φτιαγμένος από τρίχες. Για πολλά χρόνια δεν είχε διευκρινιστεί η λειτουργία αυτού του δοντιού και θεωρούνταν όργανο άμυνας. Σύμφωνα με νεότερες μελέτες, είναι ένα εξαιρετικά ευαίσθητο αισθητήριο όργανο, που βοηθά το ζώο να αντιληφθεί τις διαφορές στην πίεση, την αλατότητα ή τη θερμοκρασία των νερών. Τα νεαρά άτομα και των δύο φύλων έχουν δύο μόνο δόντια στην άνω γνάθο τους. 

Το μήκος του σώματος του ναρβάλ κυμαίνεται από 3,5 μέχρι 5 μέτρα και έχει ανοιχτό γκρίζο χρώμα. Δεν έχουν ραχιαίο πτερύγιο, ενώ το πτερύγιο της ουράς τους έχει πλάτος ενός μέτρου περίπου, είναι οριζόντιο και αποτελείται από δύο λοβούς. Το ναρβάλ ζει σε ομάδες των 5 με 20 ατόμων, τρέφεται με διάφορα καρκινοειδή, ψάρια και μαλάκια. Ζευγαρώνουν την άνοιξη και το θηλυκό γεννά ένα μικρό έπειτα από περίοδο κύησης 15 μηνών. Αρκετές φορές μεταναστεύουν από την αρκτική ζώνη προς τις βόρειες ακτές της Ευρώπης σε αναζήτηση τροφής. 

Παλαιότερα, οι αυτόχθονες ιθαγενείς των αρκτικών περιοχών κυνηγούσαν το ναρβάλ. Χρησιμοποιούσαν το δέρμα και τα δόντια του για την κατασκευή αντικειμένων, και το κρέας και το λίπος του για διατροφή. Σήμερα οι πληθυσμοί του απειλούνται, γιατί το ναρβάλ είναι πολύ ευαίσθητο στις κλιματικές αλλαγές. Στα χρόνια του Μεσαίωνα απέδιδαν μαγικές ιδιότητες στο κέρατό του, το οποίο είχε πολύ μεγάλη αξία. Αναφορές για τον θαλάσσιο μονόκερο υπάρχουν στους μύθους των Ινουίτ, αλλά και σε λογοτεχνικά έργα.

## Συλλογή

Αρχείο:Pod_Monodon_monoceros.jpg
Αρχείο:Monodon_monoceros_pod.jpg|Κοπάδι από ναρβάλ στα ανοικτά της Γροιλανδίας
Αρχείο:Upside-down-swimming-behaviour-of-free-ranging-narwhals-1472-6785-7-14-S1.ogv


## Παραπομπές


Κατηγορία:Είδη ελαχίστης ανησυχίας (LC)
Κατηγορία:Θηλαστικά του Καναδά
Κατηγορία:Κητώδη
Πέτρος Δήμας

Ο **Πέτρος Δήμας** (1917–2005) ήταν Έλληνας πεζογράφος και ποιητής.

## Βιογραφικά στοιχεία
Γεννήθηκε στις 18 Μαρτίου 1917 στο Αγρίνιο και η καταγωγή του ήταν από τη Βόρεια Ήπειρο. Στο Αγρίνιο πέρασε τα πρώτα του χρόνια και ολοκλήρωσε τη φοίτηση του Γυμνασίου, ενώ στη συνέχεια μετέβη στην Αθήνα, όπου σπούδασε στη Νομική Σχολή του Πανεπιστημίου Αθηνών. Μετά την ολοκλήρωσή των σπουδών του επέστρεψε στο Αγρίνιο όπου εργάστηκε μέχρι τη συνταξιοδότησή του στο Εμπορικό και Βιομηχανικό Επιμελητήριο της πόλης. Πέθανε το 2005 στη γενέτειρα του.

## Συγγραφικό έργο
Εμφανίστηκε για πρώτη φορά στη λογοτεχνία το 1936 ως φοιτητής, δημοσιεύοντας στίχους του στο περιοδικό *Εβδομάς*, και αργότερα και σε άλλα περιοδικά της Αθήνας, όπως τα *[[Νεοελληνικά Γράμματα]]*, η *Νεοελληνική Λογοτεχνία*, τα *Καλλιτεχνικά Νέα*, η *Νεανική Φωνή* και η *Ποιητική Τέχνη*. Η πρώτη και μοναδική του συλλογή διηγημάτων, με τίτλο *Στη βορινή πλευρά της Κυραβγένας*, εκδόθηκε το 1940, ενώ παράλληλα ασχολήθηκε και με τη μετάφραση λογοτεχνικών έργων. Συγκαταλέγεται στους ποιητές του Μεσοπολέμου, με σημαντικές επιρροές από τον νεοσυμβολισμό και τον νεορομαντισμό. Στα έργα του περιλαμβάνονται τα εξής:

;Ποίηση
* *Δέκα μικρά ποιήματα*, 1944
;Πεζογραφία
* *Στη βορινή πλευρά της Κυραβγένας*, 1940
;Μεταφράσεις
* *Ποιήματα του Φρανσίς Ζαμ*, 1957
* *Παλιά χαρτιά*, 1959

## Παραπομπές


## Εξωτερικοί σύνδεσμοι
* Πέτρος Δήμας στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες συγγραφείς του 20ού αιώνα
Κατηγορία:Έλληνες ποιητές
Κατηγορία:Νεοέλληνες ποιητές
TVNZ 1

μικρογραφία|Λογότυπο του TVNZ 1.
Το **TVNZ 1** είναι το πρώτο εθνικό τηλεοπτικό κανάλι που ανήκει και λειτουργείται από τον κρατικό τηλεοπτικό οργανισμό Television New Zealand (TVNZ). Ήταν ο πρώτος μεγάλος τηλεοπτικός σταθμός στη Νέα Ζηλανδία, ξεκινώντας από το 1960 και μετά με ανεξάρτητες εγκαταστάσεις στα τέσσερα κύρια κέντρα στο Ώκλαντ, Ουέλινγκτον, Κράισττσερτς και Ντάνεντιν, ενώ άρχιζαν να μοιράζονται τον προγραμματισμό μεταξύ τους σε πραγματικό χρόνο το 1969 ως NZBC TV (αν και οι μεμονωμένες εγκαταστάσεις διατηρούσαν τους κωδικούς κλήσης τους στη δεκαετία του 1970). Το κανάλι ανέλαβε το σημερινό όνομά του τον Οκτώβριο του 2016.

Το TVNZ 1 είναι δημόσιος εμπορικός τηλεοπτικός οργανισμός. Το κεντρικό σημείο του TVNZ 1 είναι τα νέα και τα τρέχοντα γεγονότα, τα οποία παράγονται με το μπάνερ 1 News Now. Μεταδίδει θεατρικά, ψυχαγωγικά και δραματικά προγράμματα (με πολλά βρετανικά και εγχώρια προγράμματα εντός αυτών). Το κανάλι μεταδίδεται στο κυβερνητικό επίγειο δίκτυο Kordia καθώς και σε έναν από τους δύο δορυφορικούς αναμεταδότες της Kordia, και περιλαμβάνεται στα πακέτα καναλιών στις πλατφόρμες Freeview, Igloo και Sky.

Εκτιμάται ότι το 98.5% των νοικοκυριών της Νέας Ζηλανδίας με τηλεοπτικό δέκτη έχουν πρόσβαση στο TVNZ 1. Πάνω από το 50% του προγράμματος του καναλιού είναι τοπικές παραγωγές.

## Παραπομπές


Κατηγορία:Τηλεοπτικοί σταθμοί στη Νέα Ζηλανδία
Αλφάβητο Φαγιούμ

Το **αλφάβητο Φαγιούμ** είναι αρχαίο ελληνικό αλφάβητο χαραγμένο κατ' επανάληψη σε τέσσερις πλάκες χαλκού, οι οποίες πιστεύεται ότι προέρχονται από το Φαγιούμ της Αιγύπτου. Ήταν η άσκηση ενός μαθητού στη γραφή. Μπορεί να διατηρεί την αρχαιότερη μορφή του ελληνικού αλφαβήτου. Είναι το μόνο γνωστό ελληνικό αλφάβητο που τελειώνει στο γράμμα ταυ (Τ) όπως και στο προγονικό Φοινικικό αλφάβητο, σε αντίθεση τα υπόλοιπα ελληνικά αλφάβητα τα οποία προσθέτουν τουλάχιστον το μη-φοινικικό ύψιλον (Υ).

## Δείτε επίσης
* Ιστορία του ελληνικού αλφαβήτου
* Οινοχόη του Διπύλου

## Παραπομπές


## Εξωτερικοί σύνδεσμοι

* The Schøyen Collection (MS 108 The Earliest Greek Alphabet) εικόνα των δύο χάλκινων πινακίδων με το αλφάβητο, με επεξηγήσεις
Κατηγορία:Ελληνικό αλφάβητο
Ευρωπαϊκά Έτη

Τα **Ευρωπαϊκά Έτη** αποτελούν έναν ετήσιο θεσμό της Ευρωπαϊκής Ένωσης.  Κάθε χρόνο, η Ευρωπαϊκή Ένωση επιλέγει να αναδείξει ένα θέμα με σκοπό να ενθαρρύνει τη δημόσια συζήτηση και το διάλογο μεταξύ των κρατών μελών της αλλά καιστο εσωτερικό τους, επικεντρώνοντας την προσοχή των Ευρωπαίων πολιτών στο συγκεκριμένο θέμα.

## Ιστορία
Ξεκινώντας από το 1983 το Ευρωπαϊκό Κοινοβούλιο και το Συμβούλιο της Ευρωπαϊκής Ένωσης επιλέγουν ένα ετήσιο πλαίσιο δράσης κάθε χρόνο, βασισμένο σε πρόταση της Ευρωπαϊκής Επιτροπής. Τα Ευρωπαϊκά Έτη αποτελούν μία εκστρατεία αφύπνισης με σκοπό την εκπαίδευση των Ευρωπαίων πολιτών και την προσέλκυση του ενδιαφέροντος των εθνικών κυβερνήσεων των κρατών μελών σε ένα συγκκεριμένο θέμα, με σκοπό την αλλαγή στάσεων και συμπεριφορών τόσο σε εθνικό όσο και σε ευρωπαϊκό επίπεδο.

## Κατάλογος ετών

## Παραπομπές


## Εξωτερικοί σύνδεσμοι
* 

Κατηγορία:Ευρωπαϊκή Ένωση
Νικόλαος Χαρίτος

Ο **Νικόλαος Χαρίτος** (1914-1984), του Λεωνίδα ήταν Έλληνας γιατρός και πολιτικός. Υπηρέτησε ως βουλευτής από το 1963 ως το 1964 και ως Δήμαρχος Καρδίτσας από τις 12 Αυγούστου 1964 ως τις 15 Ιουνίου 1967.

## Σταδιοδρομία
Σπούδασε ιατρική και ειδικεύθηκε στην ουρολογία. Ήταν επίσης χειρουργός.
Εξελέγη βουλευτής Καρδίτσας με την Ένωση Κέντρου το 1963.Στη συνέχεια εξελέγη δήμαρχος Καρδίτσας στις εκλογές του 1964. Το 1967 παύτηκε από τη χούντα.

Απεβίωσε από καρδιακή προσβολή σε ηλικία 70 ετών στην Καρδίτσα, στις 11 Νοεμβρίου 1984.

## Παραπομπές


Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές Καρδίτσας
Κατηγορία:Δήμαρχοι Καρδίτσας
Ελίσα Λεονίντα Ζαμφιρέσκου

Η **Ελίσα Λεονίντα Ζαμφιρέσκου** (Γκαλάτσι, 10 Νοεμβρίου 1887 - Βουκουρέστι, 25 Νοεμβρίου 1973) ήταν Ρουμάνα χημικός μηχανικός, ερευνήτρια, ακαδημαϊκός και μαχητική ειρηνίστρια. Αποτέλεσε την πρώτη εκπρόσωπο του γυναικείου φύλου που πήρε πτυχίο μηχανικού στην πατρίδα της, αλλά και την πρώτη γυναίκα που έγινε δεκτή στην Ένωση Ρουμάνων Μηχανικών.

Κατηγορία:Ρουμάνοι μηχανικοί
Κατηγορία:Ρουμάνοι πανεπιστημιακοί
Κατηγορία:Χημικοί μηχανικοί
Πύργος Ζαμανσκί

Ο **Πύργος Ζαμανσκί** (γαλλικά: *Tour Zamansky*) ή **Πύργος του Ζυσιέ** (γαλλικά: *Tour de Jussieu*) είναι κτίριο του 5ου Δημοτικού Διαμερίσματος του Παρισιού. Ευρισκόμενος στο μέσον της Πανεπιστημιούπολης του Ζυσιέ (Πανεπιστήμιο Πιερ και Μαρί Κιουρί), στεγάζει τις διοικητικές υπηρεσίες της. Φέρει την ονομασία του Μαρκ Ζαμανσκί, κοσμήτορα της Σχολής Επιστημών του Παρισιού από το 1963 έως το 1970. Είναι επίσης γνωστός ως «Πύργος του Ζυσιέ» μεταξύ των Παριζιάνων, καθώς και ως «κεντρικός πύργος» ή, απλώς, «ο πύργος», από τους θαμώνες της πανεπιστημιούπολης. Η έκφραση «ο πύργος» ορίζει, επίσης, αρκετά συχνά, από μετωνυμία, τις ίδιες τις διοικητικές υπηρεσίες.

Ύψους 90 μέτρων, αποτελεί ένα από τα ψηλότερα κτίρια της Ιλ-ντε-Φρανς. Αποτελείται από 28 επίπεδα: ένα ισόγειο, δύο ημιορόφους, 24 κανονικούς ορόφους, καθώς και έναν όροφο τεχνικής χρήσης. Επί της στέγης του κτιρίου βρίσκονται τέσσερις ιστοί οι οποίοι φέρουν διάφορες κεραίες, με το συνολικό ύψος να ανέρχεται στα 93 μέτρα.

## Ιστορία
Στα τέλη της δεκαετίας του 1950, η Σχολή Επιστημών του Παρισιού προσπαθούσε να επεκταθεί. Τα πρώτα κτίρια της Πανεπιστημιούπολης του Ζυσιέ ανεγέρθηκαν. Ο Εντουάρ Αλμπέρ, στη συνέχεια, ξεκίνησε τον σχεδιασμό ενός τετράπλευρου κτιριακού συμπλέγματος, το οποίο θα περιελάμβανε έναν πύργο. Μετά τον θάνατό του, το αρχικό σχέδιο υπέστη τροποποιήσεις από τους αρχιτέκτονες Κασάν, Κουλόν και Ρισάρ. Η ανέγερση του πύργου, τελικώς, έλαβε χώρα το 1970.

Κατά τις εργασίες ανακαίνισης της πανεπιστημιούπολης, τέθηκε το ζήτημα της κατεδάφισης του πύργου, λόγω, μεταξύ άλλων, της χαμηλής ανταποδοτικότητάς του, ωστόσο θα ήταν αρκετά δύσκολη η εύρεση χώρου προς χρήση ανάλογου μεγέθους. Ο πύργος εκκενώθηκε και διαδικασία αφαίρεσης του αμιάντου ξεκίνησε μετά το 2004. Οι ίδιες οι εργασίες ξεκίνησαν στα τέλη του 2006, υπό την διεύθυνση του αρχιτέκτονα Τιερί Βαν ντε Βινγκάρτ. Στις 22 Ιουνίου 2009, ο πύργος παραδόθηκε στο Πανεπιστήμιο Παρί ΣΤ΄.


Jussieu désamienté.JPG|Το 2007, έπειτα από την διαδικασία αφαίρεσης του αμιάντου.
Paris 75005 Tour Zamansky 24th floor view towards N-NE 20100919.jpg|Άποψη από τον 24ο όροφο του πύργου.


## Ρεκόρ ανάβασης
Ο Πύργος Ζαμανσκί χρησιμοποιήθηκε για την διεξαγωγή αγώνα δρόμου ανάβασης μέσω των σκαλοπατιών του κατά τα εγκαίνια της πανεπιστημιούπολης του Ζυσιέ, έπειτα από την ανακαίνισή της, στις 30 Σεπτεμβρίου 2016. Το ρεκόρ ανάβασης (η εκκίνηση δόθηκε στο προαύλιο εμπρός στον πύργο 45) ήταν 2 λεπτά και 26 δευτερόλεπτα.

Επιπλέον, τον Σεπτέμβριο του 2018, ένα ρεκόρ ώρας (μέγιστος αριθμός αναβάσεων και καταβάσεων σε χρονικό διάστημα μίας ώρας) δημιουργήθηκε με  10 αναβάσεις και καταβάσεις σε επιπλέον 6 ορόφους, αριθμοί οι οποίοι αντιστοιχούν σε 286 ορόφους (920 μέτρα απόσταση ανάβασης) και 280 ορόφους (900 μέτρα απόσταση κατάβασης) σε χρονικό διάστημα 1 ώρας.

Καμία ανάβαση της προσόψεως (υπό την μορφή αναρρίχησης) δεν έχει καταγραφεί.

## Παραπομπές

## Πηγές

*  

Κατηγορία:5ο Δημοτικό Διαμέρισμα Παρισιού
Κατηγορία:Ουρανοξύστες στο Παρίσι
Εθνική Βιβλιοθήκη της Ρουμανίας

Η **Εθνική Βιβλιοθήκη της Ρουμανίας** () είναι η κεντρική δημόσια βιβλιοθήκη της Ρουμανίας. 

## Ιστορία
Οι ρίζες της βιβλιοθήκης μπορούν να αναχθούν στην βιβλιοθήκη του Κολεγίου του Αγίου Σάβα. Η βιβλιοθήκη του Κολεγίου του Αγίου Σάββα άνοιξε το 1859 όταν αρχειοθετήθηκαν 1000 γαλλικοί τόμοι. Μετά το 1859, η βιβλιοθήκη διαθέτει εθνικό καταστατικό (Bibliotecă Naţională şi Bibliotecă Centrală - Εθνική και Κεντρική βιβλιοθήκη) ενώ το 1864 η βιβλιοθήκη ονομάστηκε Κεντρική Βιβλιοθήκη του Κράτους (Biblioteca Centrală a Statului).

Το 1901, όλες οι συλλογές μεταφέρθηκαν στην Βιβλιοθήκη της Ρουμανικής Ακαδημίας. Ως αποτέλεσμα, από το 1901 έως το 1955, η Βιβλιοθήκη της Ρουμανικής Ακαδημίας απέκτησε εθνικό χαρακτηριστικό. Το 1955, η Κρατική Κεντρική βιβλιοθήκη οργανώθηκε με τα χαρακτηριστικά μιας Εθνικής βιβλιοθήκης. Το 1989, μετά την κατάρρευση του κομμουνιστικού καθεστώτος, η Κρατική Κεντρική Βιβλιοθήκη μετονομάστηκε σε Biblioteca Naţională a României.

## Νέο κτίριο
μικρογραφία|Παλιά τοποθεσία στην οδό Ιόν Γκίκα|270x270εσ
Το 1986 άρχισε η κατασκευή νέας θέσης για τη βιβλιοθήκη, μεταξύ του Σταθμού Ουνιρίι και Νέρβα Τραϊάν. Ο αρχικός επικεφαλής αρχιτέκτονας ήταν ο Τσεζάρ Λαζαρέσκου, ο οποίος πέθανε το 1986 πριν ολοκληρωθεί η κατασκευή του κτιρίου. Λίγο μετά το 1989, αν και ορισμένα τμήματα του κτιρίου είχαν ολοκληρωθεί ή βρίσκονταν σε προχωρημένο στάδιο, η κατασκευή σταμάτησε για αρκετά χρόνια λόγω έλλειψης χρηματοδότησης. Το 2009, το έργο μετατέθηκε στο Υπουργείο Πολιτισμού και η κατασκευή του νέου κτιρίου ολοκληρώθηκε το 2011, με την επίσημη ημερομηνία των εγκαινίων να έχει οριστεί στο 2012.

## Αποστολή
Η Εθνική Βιβλιοθήκη είναι πολιτιστικό ίδρυμα υπό την εποπτεία του Υπουργείου Πολιτισμού. Στόχος της είναι να διαχειρίζεται την εθνική κληρονομιά των εκδόσεων, αγοράζοντας και διατηρώντας έγγραφα κάνοντας τα διαθέσιμα στο κοινό για έρευνα ή προσωπική μελέτη.

## Συλλογές
Έχει αρκετές ειδικές συλλογές, συμπεριλαμβανομένων:

* Bibliofilie; Σπάνια βιβλία
* Manuscrise: Χειρόγραφα
** Συμπεριλαμβανομένου και του Κώδικα Αουρέους του Λορς, ο οποίος διατηρείται στη Βιβλιοθήκη Μπατθγιάνι στη Άλμπα Ιούλια
* Arhiva Istorică: Ιστορικό Αρχείο
* Periodice româneşti vechi: Παλιά ρουμανικές εφημερίδες
* Stampe: Εκτυπώσεις
* Fotografii: Φωτογραφίες
* Cartografie: Χάρτες
* Audio-Vizual: Οπτικοακουστικό υλικό

## Στατιστικά

* 13.000.000 στοιχεία
* 162 αρχέτυπα
* 20.054 ρουμανικά και ξένα βιβλία
* 10.964 ρουμανικά και ξένα σπάνια βιβλία
* 29.350 οπτικοακουστικά έγγραφα
* 36.759 παλιά και σύγχρονα χειρόγραφα
* 47.745 σήριαλ
* πάνω από 800 εκτυπώσεις
* 70.000 πρωτότυπες φωτογραφίες

## Παραπομπές


## Εξωτερικοί σύνδεσμοι

*  (στα ρουμανικά)

Κατηγορία:Βιβλιοθήκες στη Ρουμανία
Ρουμανιας
Άγιοι Κωνσταντίνος και Ελένη (συνοικία Ιδαλίου)

Οι **Άγιοι Κωνσταντίνος και Ελένη** είναι συνοικία του Δήμου Ιδαλίου.

## Τοποθεσία
Στα βόρεια συνορεύει με τον Άγιο Γεώργιο (Δήμος Λατσιών), στα ανατολικά και νότια με την Παναγία Ευαγγελίστρια και στα νοτιοδυτικά και δυτικά με τη Νήσου.

## Ιστορία
Η συνοικία Άγιοι Κωνσταντίνος και Ελένη δημιουργήθηκε το 1983 στη βορειοανατολική περιοχή του Ιδαλίου.

## Παραπομπές

Κατηγορία:Συνοικίες Δήμου Ιδαλίου
Σόντρε Γκούτορμσεν

Ο **Σόντρε Γκούτορμσεν** (γενν. 1 Ιουνίου 1999) είναι Νορβηγός αθλητής του άλματος επί κοντώ. Συμμετείχε στο Ευρωπαϊκό Πρωτάθλημα Στίβου 2018, και κατέκτησε την 6η θέση.

## Εξωτερικοί σύνδεσμοι
* Σόντρε Γκούτορμσεν *iaaf.org*

Κατηγορία:Νορβηγοί αθλητές του στίβου
Κατηγορία:Επικοντιστές
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αθλητές του στίβου στους Θερινούς Ολυμπιακούς Αγώνες 2024
Πέτρος Γερομιχαλός

Ο **Πέτρος Γερομιχαλός** (Θεσσαλονίκη, 9 Ιουνίου 1994), είναι Έλληνας επαγγελματίας καλαθοσφαιριστής, ο οποίος αγωνίζεται ως πάουερ φόργουορντ για τον Α.Ο Μυκόνου.

## Σταδιοδρομία σε συλλόγους
Τις σεζόν 2015-19 αγωνίστηκε για τον Προμηθέα Πατρών.

Τις σεζόν 2019-23 αγωνίστηκε για τον Γ. Σ. Λαυρίου.

Τις σεζόν 2023-25 αγωνίστηκε για την Ν. Ε. Μεγαρίδος.

Στις 28 Ιουνίου 2025 υπέγραψε με τον ΑΟ Μυκόνου στον οποίο αγωνίζεται μέχρι και σήμερα.

## Παραπομπές


Κατηγορία:Έλληνες καλαθοσφαιριστές
Κατηγορία:Σμολ φόργουορντ
Κατηγορία:Πάουερ φόργουορντ
Κατηγορία:Καλαθοσφαιριστές Απόλλωνα Καλαμαριάς
Κατηγορία:Καλαθοσφαιριστές Μαχητών Δόξας Πεύκων
Κατηγορία:Καλαθοσφαιριστές Προμηθέα Πατρών
Κατηγορία:Καλαθοσφαιριστές Λαυρίου
Κατηγορία:Καλαθοσφαιριστές Μεγαρίδος
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές ελληνικών συλλόγων
Γερμανική Ψηφιακή Βιβλιοθήκη

Η ***Γερμανική Ψηφιακή Βιβλιοθήκη*** (*Deutsche Digitale Bibliothek ή DDB*) είναι μία ψηφιακή βιβλιοθήκη στη γερμανική γλώσσα, η οποία δικτυώνει 30.000 πολιτιστικά και ερευνητικά ινστιτούτα και αποσκοπεί να τα καταστήσει ελέυθερα προσβάσιμα στο κοινό με τη χρήση μίας κοινής πλατφόρμας. Μία βήτα έκδιοση της διαδικτιακής πύλης, στην οποία, με βάση την ίδια την πλατφόρμα, περιλαμβάνονταν 5,6 εκατομμύρια αντικείμενα κυκλοφόρησε στις 28 Νοεμβρίου 2012. Η πρώτη πλήρης έκδοση κυκλοφόρησε στις 31 Μαρτίου 2014. Ο σκοπός του θέματος είναι η ενσωμάτωση της Γερμανικής Ψηφιακής Βιβλιοθήκης στη Europeana σε ευρωπαϊκό επίπεδο.

## Πηγές
* 

## Εξωτερικοί σύνδεσμοι
* Website der Deutschen Digitalen Bibliothek
* Deutsche Digitale Bibliothek bei Twitter und Facebook
* Dokumentation des API der Deutschen Digitalen Bibliothek
* Portal für Datenpartner der Deutschen Digitalen Bibliothek
* Informationen der Bundesregierung zur Deutschen Digitalen Bibliothek
* Mirko Smiljanic: *[http://www.dradio.de/dlf/sendungen/hintergrundpolitik/1933772/ Per Mausklick zum nationalen Kulturerbe. Die Deutsche Digitale Bibliothek geht ans Netz]* In: Deutschlandfunk (DLF). Hintergrund Politik. 27 November 2012. Retrieved 28 November 2012.
* Homepage des Archivportals-D, der spartenspezifische Zugang zu Archivdaten der Deutschen Digitalen Bibliothek.

## Παραπομπές


Γ
Παναγία Ευαγγελίστρια (συνοικία Ιδαλίου)

Η **Παναγία Ευαγγελίστρια** είναι συνοικία του Δήμου Ιδαλίου.

## Τοποθεσία
Στα βόρεια συνορεύει με τον Δήμο Γερίου, στα ανατολικά με τον Άγιο Σωζόμενο, την Ποταμιά και τη Λουρουκίνα, στα νοτιοανατολικά με τα Λύμπια, στα νοτιοδυτικά με την Αλάμπρα και με το Πέρα Χωριό, στα δυτικά με τη Νήσου και στα βορειοδυτικά με τη συνοικία Αγίοι Κωνσταντίνος και Ελένη.

## Ιεροί ναοί
Ο ναός της συνοικίας είναι αφιερωμένος στην Παναγία. Ολοκληρώθηκε την περίοδο 1944-1948. Αποτελεί τον μητροπολιτικό ναό της Μητρόπολης Τριμυθούντος.

## Παραπομπές

Κατηγορία:Συνοικίες Δήμου Ιδαλίου
Όρη Σουλαϊμάν

Η **οροσειρά Σουλαϊμάν** είναι οροσειρά του κεντρικού Πακιστάν, η οποία εκτείνεται σε έκταση 450 χιλιομέτρων σε διεύθυνση βορρά-νότου από το πέρασμα Γκουμάλ έως βόρεια του Τζακομπαμπάντ, διαχωρίζοντας το Χαϊμπέρ Παχτούνκουα και το Παντζάμπ από το Βαλουχιστάν. Το υψόμετρο της μειώνεται σταδιακά προς τα νότια, με τις κορυφές της να έχουν κατά μέσο όρο υψόμετρο μεταξύ 1.800 και 2.000 μέτρων. Η οροσειρά καταλήγει στις δίδυμες κορυφές (48 χιλιόμετρα από το πέρασμα Γκουμάλ), του αποκαλούμενου Τάχτι Σουλαϊμάν, ή Θρόνο του Σολομώντα, τον οποίο ένας θρύλος συσχετίζει με μία επίσκεψη του Σολομώντα στην Ινδία. Στην υψηλότερη εξ αυτών, με υψόμετρο 3.374 μέτρα, βρίσκεται ναός (*ziyārat*) τον οποίο αρκετοί πιστοί επισκέπτονται κάθε χρόνο. Η ανατολική πλευρά της οροσειράς καταλήγει απότομα στον Ινδό, ενώ οι δυτικές πλαγιές είναι πιο ομαλές. Στα βόρεια φύονται άρκευθοι και πεύκα, στα κεντρικά ελαιόδενδρα, ενώ στα νότια η βλάστηση είναι σπάνια. Τα κυριότερα περάσματα στον βορρά είναι τα Γκατ, Ζάο, Τσουχάρ Χελ Ντάνα και Σαχί Σαρβάρ. Στα νότια, δυτικά του Ντέρα Γκάζι Χαν, βρίσκεται ο ορεινός σταθμός του οχυρού Μούνρο (1921 μ.).

## Παραπομπές


Κατηγορία:Οροσειρές του Αφγανιστάν
Κατηγορία:Οροσειρές του Πακιστάν
Λένη

***Λένη*** είναι ο τίτλος ελληνικής μιας δραματικής κοινωνικής σειράς που μεταδόθηκε από τους τηλεοπτικούς δέκτες του Mega τη σεζόν 2003–2004. Το σενάριο της σειράς υπέγραψε η Μιρέλλα Παπαοικονόμου, ενώ τη σκηνοθεσία ανέλαβε ο Λάμπης Ζαρουτιάδης. Πρωταγωνίστρια της σειράς ήταν η Κάτια Δανδουλάκη και η Δήμητρα Δουμένη, η οποία έκανε το τηλεοπτικό της ντεμπούτο. Η σειρά σημείωσε μεγάλη επιτυχία και τεράστια δημοτικότητα κατά τη προβολή της, ενώ έχει προβληθεί και σε επανάληψη αρκετές φορές από τον σταθμό. Ανάλογη επιτυχία σημείωσε και το ομότιτλο τραγούδι των τίτλων, το οποίο ερμήνευσε η Φωτεινή Δάρρα.

## Επισκόπηση σειράς

## Πλοκή
Η Ελένη Καραγιάννη, μια φιλόδοξη και δυναμική γυναίκα είναι χρόνια παντρεμένη με τον Πέτρο. Οι απαιτήσεις της δουλειάς της δεν έδωσαν στην Ελένη ούτε το περιθώριο αλλά ούτε και την επιθυμία να γίνει μητέρα. Η ανάγκη του παιδιού έγινε κρυφό παράπονο για τον Πέτρο, που απομονωμένος και καθόλου επιβεβαιωμένος από την Ελένη, καταφεύγει σε εφήμερες σχέσεις. Εκείνη όταν το ανακαλύπτει, του ζητάει να χωρίσουν. Μετά από έναν καβγά, η Ελένη φεύγει από το σπίτι και καταφεύγει στο εξοχικό του πατέρα της στο χωριό. Επιστρέφοντας στην Αθήνα, κάποια στιγμή ανοίγει το port baggage και μέσα βρίσκει (προς μεγάλη της έκπληξη) κουλουριασμένο ένα κοριτσάκι, την Όλια! Η Ελένη προσπαθεί να μιλήσει με την Όλια και να μάθει πως βρέθηκε εκεί και ποιοι είναι οι γονείς της. Η μικρή αρχικά δεν μιλάει καθόλου. Όμως η Όλια είναι αυτό που έψαχνε η Ελένη στη ζωή της, το παιδί που ποτέ δεν είχε και θα της γνωρίσει ένα καινούργιο κόσμο. Οι δυο τους θα μείνουν μαζί δημιουργώντας μία δυνατή σχέση. Όταν κάποια στιγμή εμφανιστεί η πραγματική μητέρα της Όλιας, η Ελένη θα κάνει τα πάντα για να μην τη χάσει καθώς τα συναισθήματά της για αυτήν είναι τόσο δυνατά.

## Διανομή

## Επεισόδια

* Προβαλλόταν κάθε Τρίτη στις 22:30 (επεισόδια 1-5) και στις 21:40 (επεισόδια 6-13), ενώ με την αλλαγή του χρόνου κάθε Δευτέρα στις 22:00.
* Δεν προβλήθηκε επεισόδιο στις 23/2/2004 (Καθαρά Δευτέρα) λόγω μετάδοσης της ελληνικής ταινίας Η νεράιδα και το παλικάρι.

## Παραπομπές


## Εξωτερικοί σύνδεσμοι
* 

Κατηγορία:Ελληνικές δραματικές τηλεοπτικές σειρές
Κατηγορία:Ελληνικές τηλεοπτικές σειρές
Κατηγορία:Τηλεοπτικές σειρές Mega
Ευρωπαϊκό Πρωτάθλημα Στίβου 2018 – Άλμα επί κοντώ ανδρών

Το '''άλμα επί κοντώ ανδρών''' ήταν ένα από τα αγωνίσματα στο Ευρωπαϊκό Πρωτάθλημα Στίβου 2018 που πραγματοποιήθηκε στο Ολυμπιακό Στάδιο Βερολίνου στις 10 και 12 Αυγούστου. 

## Ρεκόρ

Αυτά τα εθνικά ρεκόρ καταρρίφθηκαν στη διάρκεια του αγώνα:

## Πρόγραμμα

## Αποτελέσματα

### Προκριματικά
Πρόκριση: 5.66 μ (Q) ή οι 12 καλύτερες επιδόσεις (q).

## Τελικός

}**
|-
|
| align="left" |[[Άξελ Σαπέλ]]
| align="left" |
|–
|o
|**o**
|xxx
|
|
|
|
|
|
|
|**5.65**
|
|-
|
| align="left" |[[Αρνό Αρτ]]
| align="left" |
|o
|xo
|**o**
|xxx
|
|
|
|
|
|
|
|**5.65**
|
|-
|
| align="left" |[[Άνταμ Χαγκ]]
| align="left" |
|o
|o
|xx**o**
|xxx
|
|
|
|
|
|
|
|**5.65**
|
|-
|
| align="left" |[[Κλαούντιο Σέτσι]]
| align="left" |
|o
|**o**
|xxx
|
|
|
|
|
|
|
|
|**5.50**
|
|-
|
| align="left" |[[Αλιούν Σεν]]
| align="left" |
|x**o**
|xxx
|
|
|
|
|
|
|
|
|
|**5.30'''
|
|}
μικρογραφία|299x299εσ|Ο νικητής Άρμαντ Ντουπλάντις με επίδοση 6.05 μ.

## Σημειώσεις


## Παραπομπές

Κατηγορία:Αγωνίσματα στο Ευρωπαϊκό Πρωτάθλημα Στίβου 2018
Κατηγορία:Άλμα επί κοντώ στο Ευρωπαϊκό Πρωτάθλημα Στίβου
Χρυσόστομος Σανδραμάνης

Ο **Χρυσόστομος Σανδραμάνης**, γεννημένος στις 5 Απριλίου 2000 στην Αλεξανδρούπολη, είναι Έλληνας επαγγελματίας καλαθοσφαιριστής. Διαθέτοντας ύψος 196 εκατοστά, αγωνίζεται ως Shooting Guard.

## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας Κ18
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Εθνικού Αλεξανδρούπολης
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Προμηθέα Πατρών
Κατηγορία:Καλαθοσφαιριστές Α.Σ. Καρδίτσας
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Παπάγου
Κατηγορία:Σούτινγκ γκαρντ
Κατάλογος δημάρχων Καρδίτσας

Η θέση του **[[Δήμαρχος|Δημάρχου]] του [[Δήμος Καρδίτσας|Δήμου Καρδίτσας]]** συστάθηκε το 1883  ύστερα από την απελευθέρωση της Καρδίτσας από τον τουρκικό ζυγό, το 1881. Αρχικά η Καρδίτσα υπαγόταν στον νομό Τρικκάλων ως την απόσπασή του, στις 8 Ιουλίου 1899. Τον Ιούλιο του 1899 ο δήμος υπάχθηκε στον νομό Καρδίτσης, για να ξαναποσπαστεί από αυτόν και να υπαχθεί εκ νέου στον νομό Τρικκάλων στις 4 Δεκεμβρίου 1909. Ο δήμος αποσπάστηκε από τον νομό Τρικκάλων και επανήλθε στον νομό Καρδίτσης στις 13 Ιουλίου 1944.
Σημερινός δήμαρχος είναι ο Βασίλης Τσιάκος, ο οποίος εξελέγη στις δημοτικές εκλογές του 2019 και ανέλαβε τα καθήκοντά του τον Σεπτέμβριο του 2019.

## Κατάλογος δημάρχων

## Παραπομπές


## Εξωτερικοί σύνδεσμοι
*   Κατάλογος δημάρχων του Δήμου Καρδίτσας karditsa-net.gr, ανάκτηση 10-11-2018.


Καρδιτσας